Ramona (film fra 1910)

Ramona er en amerikansk kort dramafilm fra 1910 basert på Helen Hunt Jacksons roman Ramona fra 1884. Den tidlige stumfilmen utforsker de rasebaserte urettferdighetene mot amerikanske indianere, og har Mary Pickford og Henry B. Walthall i hovedrollene. En kopi av den originale filmen ligger i filmarkivet i Library of Congress. Nye versjoner av filmen ble gitt ut i 1928 (regissert av Edwin Carewe) med Dolores del Rio og i 1936 (regissert av Henry King) med Loretta Young.

Handling
Ramona forteller historien om det romantiske forholdet mellom Ramona (Mary Pickford), en spansk foreldreløs fra Moreno-familien, og Alessandro (Henry B. Walthall), en indianer som dukker opp på familiens ranch. Felipe (Francis J. Grandon) proklamerer sin kjærlighet for Ramona, men hun avviser han fordi hun allerede har falt for Alessandro. De to forelsker seg, men blir nektet å gifte seg av Ramonas stemor, som forviser Alessando fra gården. Han drar tilbake til landsbyen sin, hvor han finner ut at hvite menn har ødelagt den. Ramona finner samtidig ut at hun har "indianerblod", som fører til at hun forlater alt hun har for å være med Alessandro. De to gifter seg og bestemmer seg for å bo blant ruinene etter Alessandros landsby. De får et barn og lever i fred til hvite men kommer for å kaste dem bort ettersom at de krever landet for seg selv. Babyen deres dør, og Alessandro blir drept av de hvite mennene. Ramona blir reddet av Felipe og returnerer til ranchen for å bo med familien.

Produksjon 
Reklamer for filmen satte fokus på at den produsert i samarbeid med Little, Brown & Company, forlaget som gav ut Jacksons roman. Filmen ble spilt inn i Ventura County i California, "at identical locations wherein Mrs. Jackson placed her characters."

Medvirkende

Mary Pickford som Ramona
Henry B. Walthall som Alessandro
Francis J. Grandon som Felipe
Kate Bruce som The Mother
W. Chrystie Miller som The Priest
Dorothy Bernard
Gertrude Claire som Woman in west
Robert Harron
Dell Henderson som Man at burial
Mae Marsh
Frank Opperman som Ranch hand
Anthony O'Sullivan som Ranch hand
Jack Pickford som A boy
Mack Sennett som White exploiter

Referanser

Eksterne lenker 
 
 Ramona er tilgjengelig for gratis nedlasting på Internet Archive

Kortfilmer fra 1910-årene
Stumfilmer fra USA
Kortfilmer fra USA
Dramafilmer fra USA
Sort-hvitt-filmer
Filmer basert på bøker
Filmer lagt til California
Filmer regissert av D. W. Griffith
Utgivelser fra 1910